સંખેડા તાલુકાના કછાટા ગામે ગત વરસે તળાવ ઉંડુ કરવાની કામગીરી કરાઈ હતી. જે સિવાય અન્ય કામગીરી પણ મનરેગા યોજનામાં થયેલી છે. જેમાં ગ્રામજનોનો આક્ષેપ છે કે ગયા વરસે તળાવ ઉંડુ કરવાની કામગીરી કરાઈ નથી. એના સિવાય જ નાણા ઉપાડી લેવાયા છે. તાજેતરમાં ગ્રામજનોએ અવાર નવાર લેખિત રજૂઆતો કરીને તપાસની માંગ કરી હતી. જે બાબતે તાલુકા પંચાયત દ્વારા તપાસ કરાઈ હતી. પણ ગ્રામજનોને આ તપાસ બાબતે સંતોષ નહોતો. જેથી ગ્રામજનો તટસ્થ તપાસની માંગ સાથે સંખેડા તાલુકા પંચાયત કચેરીની સામે ભૂખ હડતાળ ઉપર બેસી ગયા છે. આશરે 70 થી 80 જેટલા સ્ત્રી-પુરુષો અહીંયા ભૂખ હડતાળ ઉપર ઉતરેલા છે.